text: Bøderegn i Sydjylland
  07 juni 2011 kl. 10.17
  Politiet uddeler massevis af bøder. Bilister kører for stærkt
   
  Politiet uddelte 181 bøder, da man gennemførte hastighedskontroller i Aabenraa, Varde og Tønder kommune.
  Kontrollerne blev gennemført mellem kl. 12.00 og kl. 20.00.
  ? 72 blev målt ved automatisk trafikkontrol
  ? 109 med laser
  ? 27 bilister blev tildelt et klip i kørekortet
  ? 3 fik en betinget frakendelse 
  I Aabenraa kommune blev der uddelt 112 bøder, hvoraf 13 fik et klip i kørekortet. 
  To personer fik en betinget frakendelse af kørekortet. De havde kørt henholdsvis 140-145 km/t. 
  En knallert med for høj tophastighed blev konfiskeret.
  I Tønder kommune blev der uddelt 48 bøder, hvoraf 14 fik et klip i kørekortet.
  En fik en betinget frakendelse. Bilisten blev målt til en hastighed på 145 km/t.
  I Varde kommune blev der skrevet 21 rapporter.
  Forleden lavede politiet hastighedskontroller strækninger, hvor borgerne har følt sig utrygge.
  Der blev foretaget målinger lige fra klokken fem om morgenen til ved 22-tiden om aftenen.
  ? 608 bilister blev noteret for at køre for hurtigt
  ? 132 bilister kørte så stærkt (mere end 30 %), at de fik klip i kørekortet
  ? 10 bilister kørte så stærkt (mere end 60 %), at de fik en betinget frakendelse
  ? En  motorcyklist fik en ubetinget frakendelse af førerretten efter at have kørt 108 km/t i Haderslev by
  ? Herudover blev der noteret 61 andre forseelser som bl.a. omfattede kørsel i frakendelsestiden, kørsel uden førerret, manglende brug af sikkerhedssele, og brug af håndholdt mobiltelefon
  